
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL TECHNINĖS PRIEŽIŪROS VYKDYMO

2012 m. lapkričio 14 d. Nr. AT-1234
Šakiai 
Vadovaudamasis Lietuvos Respublikos melioracijos įstatymo pakeitimo įstatymo (Žin., 2004, 28-877) 8 str. 1 d. ir rajono savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 p.,

p a v e d u rajono savivaldybės administracijos Žemės ūkio skyriaus vyriausiajam specialistui Vilhelm Haase laikinai vykdyti objekto ,,Lukšių tvenkinio ant Lenkupio upės būklės gerinimas Šakių rajono savivaldybėje”, vykdomo pagal Europos regioninės plėtros fondo 2007 – 2013 metų Sanglaudos skatinimo veiksmų programos ,,Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai” prioriteto įgyvendinimo VP3-1.4-AM-04-R priemonę ,,Vandens telkinių būklės gerinimas”, statybos techninę priežiūrą, kol bus įvykdyti viešieji pirkimai dėl techninės priežiūros atlikimo.

